01/03/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial de A Coruña
Servizo de Infraestruturas
Anuncio de levantamento de actas previas á ocupación

Resolución do 10 de febreiro de 2010 do Servizo de Infraestruturas da Coruña pola que se sinala a data para o levantamento de actas previas á ocupación dos bens e dereitos afectados polas obras de mellora da seguranza viaria en Rodiño, p. k. 4+040 ó 6+040 na AC-960, clave AC/08/039.06, termo municipal de Boqueixón. O artigo 28 do vixente Estatuto de Autonomía establece no seu apartado 2.° a competencia da comunidade autónoma galega no desenvolvemento lexislativo e a execución da lexislación do Estado en materia de expropiación forzosa. Con data do 14 de agosto de 2009 a directora xeral de Infraestruturas, por delegación do conselleiro de Medio Ambiente, Territorio e Infraestruturas, aprobou o proxecto de mellora da seguranza viaria en Rodiño, p. k. 4+040 ó 6+040 na AC-960, clave AC/08/039.06. Con data do 22 de outubro de 2009 a Xunta de Galicia procedeu á declaración da utilidade pública e urxente ocupación dos bens e dereitos necesarios a efectos de expropiación para a mencionada obra por Decreto 400/2009, publicado no Diario Oficial de Galicia de data de 29 de outubro de 2009. Na súa virtude e en cumprimento do disposto nos artigos 52 da vixente Lei de expropiación forzosa do 16 de decembro de 1954 e 56 e seguintes do regulamento para a súa aplicación, este Servizo, en uso das facultades que Ile confire o artigo 98 da mencionada lei, resolveu convocar ós titulares de bens e dereitos afectados que figuran na relación exposta no taboleiro de anuncios do Concello de Boqueixón, para que comparezan no lugar, datas e horas que se detallan a continuación co fin de proceder ó levantamento das actas previas á ocupación nas que se recollerán os datos necesarios para determina-los dereitos afectados, o valor destes e os prexuízos determinantes da rápida ocupación, sen prexuízo de se trasladaren ó lugar das fincas se o consideran necesario. Termo municipal de Boqueixón Lugar: Local Social de Sergude. Data: 5 de abril de 2010, de 9.30 a 13.30 horas, dende a A até Alberte Colombri De Acosta. Data: 6 de abril de 2010, de 9.30 a 13.30 horas, dende Jose Alan Chillogalli Damiao até a Z. A relación de titulares cos bens e dereitos afectados, así como o plano parcelario correspondente estarán expostos no Concello de Boqueixón e no Servizo de Infraestruturas da Coruña (Praza Luis Seane, s/n, 8.ª planta, 15071 - A Coruña). A dito acto deberán acudi-los titulares afectados persoalmente ou ben representados pola persoa debidamente autorizada para actuar no seu nome, aportando os documentos acreditativos da súa titularidade, documento nacional de identidade e o último recibo da contribución, podendo facerse acompañar, pola súa conta, se o estiman oportuno, dos seus peritos e notarios. Así mesmo, e no cumprimento do establecido no artigo 56 do Regulamento da lei de expropiación forzosa ábrese información pública durante un prazo de quince días, contados a partir do seguinte ó da publicación desta resolución e até o momento do levantamento da Acta Previa á Ocupación correspondente, a fin de que os interesados poidan formular por escrito, ante este Servizo de Infraestruturas da Coruña, praza Luis Seoane, s/n, 8.ª planta, as alegacións que estimen pertinentes co obxecto de emendar posibles erros padecidos ó relaciona-los bens afectados pola urxente ocupación. O xefe do Servizo Daniel Mark Layasi Montañes